smcproject/ml-wiki-sentences huggingface dataset:
അഫ്ഗാൻ , ഇറാക്ക് , ലിബിയ , സിറിയ എന്നിവിടങ്ങളിൽ അമേരിക്കൻ സഖ്യത്തിനെതിരായ പോരാട്ടത്തിൽ ഏർപ്പെട്ട നഖ്ശബന്ദി സൂഫികൾ സലഫികളുടെ കടന്നു വരവോടെ ഭയന്ന് പാലായനം ചെയ്യുകയാണുണ്ടായത്.
ഇന്ത്യയിൽ നക്ഷബന്ദി സൂഫി മുഗൾ സുൽത്താൻ ഔറംഗസേബ്
ബാഖി ബില്ലാഹ് ബെറാങ്‌ എന്ന സൂഫി സന്യാസിയിലൂടെയാണ് നഖ്ശബന്ദി ധാര ഇന്ത്യയിലേക്ക് എത്തുന്നത് .
ശൈഖ് അഹമ്മദ് സർഹിന്ദി , മുഗൾ ചക്രവർത്തി ഔറംഗസേബ് , ഷാ വലീയുള്ള ,അഹ്മദ് അൽ ഫാറൂഖി സർ ഹിന്ദി, : ഷാ ഖുലാം അലി ദഹ്‌ലവി, ക്വജാ മഹ്മൂദ് നക്ഷബന്ദി , മൗലാനാ മഹമൂദ് ഹസൻ അശൈഖ് ഉണ്ണിമുഹിയുദ്ദിൻ അൽ ബക്റി എന്നിവർ നഖ്ശബന്ദി ധാരയിലെ പ്രമുഖ ഇന്ത്യൻ സൂഫികളാണ്
അബൂബക്കർ മടവൂർ , മൗലാനാ മഹമൂദ് ഹസൻ, നൂഞ്ഞേരി ശൈഖ് , താനൂർ  അബ്ദുറഹ്മാൻ ശൈഖ് , ദുന്നഅ്ല് നഖ്ശബന്ദി വലി, ചാപ്പനങ്ങാടി ബാപ്പു മുസ്ലിയാർ , സയ്യിദ് ദാലിൽ  അഫ്ഗാനി അൽ അവിയൂരി , ഗുലാം മുഹമ്മദ് അഹ്മദ് നഖ്ഷബന്ദി , സയ്യിദ് അഹ്മദ് ജലാലുദ്ദീൻ  ബുഖാരി, സയ്യിദ് ഇസ്മാഈൽ  ബുഖാരി , വലിയ്യുല്ലാഹി പാനൂർ മൂസ ഉസ്താദ് എന്നിവർ കേരളീയ പാശ്ചാത്തലത്തിൽ പ്രസിദ്ധരായ നക്ഷബന്ദി സൂഫി വര്യന്മാരാണ്.
ഇവകാണുക ത്വരീഖത്ത് തസ്വവുഫ്‌ അവലംബം
കല്ലാർ അണക്കെട്ട്
കേരള ത്തിലെ ഇടുക്കി ജില്ല യിലെ നെടുങ്കണ്ടംഗ്രാമപഞ്ചായത്തി ൽ പെരിഞ്ചൻകുട്ടിയാറിൽ നിർമിച്ച ഒരു ചെറിയ ഡൈവേർഷൻ ഡാം ആണ് കല്ലാർ അണക്കെട്ട് .
67.91 മീറ്റർ നീളവും 12.19 മീറ്റർ ഉയരവും മാത്രമുള്ള ഒരു ചെറിയ അണക്കെട്ടാണ് ഇത് .
കല്ലാർ അണക്കെട്ടിൽ സംഭരിക്കപ്പെടുന്ന വെള്ളം ഒരു ടണൽ വഴി ഇരട്ടയാർ പുഴയിലേക്കും ഇരട്ടയാർ പുഴയിലൂടെ ഇരട്ടയാർ അണക്കെട്ടിലേക്കും എത്തുന്നു.
ഇരട്ടയാർ അണക്കെട്ടിൽ നിന്നും ഇരട്ടയർ ടണൽ/അഞ്ചുരുളി ടണൽ വഴി ഇടുക്കി അണക്കെട്ടിലേക്കും വെള്ളം എത്തുന്നു.
വാങ്‌പുലെൻ ഇംഗ്ലീഷ് വിലാസം https://ml.wikipedia.org/wiki/Wangpulen Part of a series on Meitei mythology Deities Atingkok Haoreima Ichum Lairembi Imoinu Irai Leima Khamlangba Khuman Pokpa Khunu Leima Khamnung Kikoi Louonbi Khoriphaba Konthoujam Tampha Lairembi Korouhanba Koupalu Koujeng Leima Kounu Laikhurembi Lainaotabi Leimarel Sidabi Lok Ningthou Loyalakpa Marjing Mongba Hanba Ngaleima Nganu Leima Nungthel Leima Nongpok Ningthou Nongshaba Nongthang Leima Pakhangba Panam Ningthou Panthoibi Phou Ningthou Phouoibi Pisatao Pureiromba Salailen Sanamahi Shapi Leima Shopkeeping Goddesses Taoroinai Thangching Thongak Lairembi Thongalen Thumleima Wangpulen Yumjao Leima Heroes and heroines Akongjamba Henjunaha and Lairoulembi Kadeng Thangjahanba and Tonu Laijinglembi Khuman Khamba Khuyol Haoba and Yaithing Konu Ura Naha Khongjomba and Pidonnu Wanglen Pungdingheiba and Sappa Chanu Silheibi Mythical creatures Helloi Kanglā Shā Kao Keibu Keioiba Lai Khutshangbi Poubi Lai Yenakha Paotapi Related Numit Kappa Dragons Epic cycles of incarnations Meitei folklore Hiyang Hiren Laishang Puya Sanamahism ക സ തി Part of a series on Sanamahism Category Primordial deities Atingkok Leimalel Sanamahi Pakhangpa Koupalu Malching Thangching Wangpulel Saiyon Langgon Lan Leima Phouleima Religious texts Sanamahi Laihui Panthoipi Khongkul Leisemlon Religious Symbolism Holy language Ancient Meitei language Sacred plants U Ningthou Tailen Langthalei Ancient Sites in Manipur Kangla Keke Moilang Khuman Leipaak List of figures in Meitei mythology Laiyam Nongshapa Nongthang Leima Religious roles Maipa Maipi Religious buildings institutions Thangching Laishang Hiyangthang Lailempi Laipham Religious festivals Cheilaopa Emoinu Elaatpa Lai Halaopa Mela Chaolel Houpa Mela Hou Chongpa Panthoipi Elatpa Sanamahi Ahong Khong Chingpa Lai Halaopa and its holy dances Maipi thoukal Keke Moilang Khampa Thoipi Chatkoi Sanamahism other religions Animism Paganism Shamanism Polytheistic religions Related topics Puya Mei Thapa ക സ തി
മെയ്തേയ് പുരാണങ്ങളിൽ ജലം , മഴ , വെള്ളപ്പൊക്കം , രോഗം , വേദന എന്നിവയുടെ ദേവനാണ് വാങ്‌പുലെൻ (വാങ്‌പുരെൻ അല്ലെങ്കിൽ വാങ്‌ബറേൻ അല്ലെങ്കിൽ വാങ്‌ബ്രേൻ).
വാങ്‌പുരെൻ ജലാന്തർഭാഗത്തുള്ള ലോകത്തിന്റെ അധിപനാണ്.
വാങ്‌പുലെൻ നദികളുടെ രക്ഷകനുമാണ്.
തെക്ക് കിഴക്ക് ദിശയുടെ സംരക്ഷണം വാങ്‌ബ്രെന്നും മറ്റ് ദിശകൾ കൂപാലു (വടക്ക് പടിഞ്ഞാറ്), മാർജിംഗ് (വടക്ക് കിഴക്ക്), താങ്‌ജിംഗ് (തെക്ക് പടിഞ്ഞാറ്) എന്നിവരുമാണെന്ന് സൂചിപ്പിച്ചിരിക്കുന്നു.
വാങ്‌പുലെൻ ഉമാങ് ലൈസിലെ ദേവതകളിലെ ഒരാളാണ്.
ഉമാങ് ലായ് സനമഹിസത്തിലെ ദേവതകളാണ്.
അനൽ ഖുള്ളൻ ഗ്രാമത്തിലെ ഒരു സ്ത്രീയെ വിവാഹം കഴിച്ചതിലൂടെ അനൽ ഗോത്രവുമായി (അനൻ ഗോത്രം) വാങ്‌പുലെന് ശക്തമായ ബന്ധമുണ്ട്.
അദ്ദേഹത്തിനായി സമർപ്പിക്കപ്പെട്ട ആരാധനാ കേന്ദ്രങ്ങളിൽ, സുഗ്‌നുവിലുള്ള ദേവാലയം മൈതേയ് ദേവാലയങ്ങളുടെ കൂട്ടത്തിൽ ഏറ്റവും പ്രാധാന്യമർഹിക്കുന്നതാണ്.
അവലംബം External links Wikimedia Commons has media related to Wangpulen .
Internet Archives E-pao.net
ബഹാഅൽ-ദിൻ നഖ്‌ഷ്ബന്ദ്
ബഹാ അൽ-ദിൻ നഖ്ഷ്ബന്ദ് ( പേർഷ്യൻ : بهاءالدین محمد نقشبند; 1318-1389) നഖ്ഷ്ബന്ദി എന്ന പേരിലറിയപ്പെടുന്ന ഏറ്റവും വലിയ സൂഫി സുന്നി ഓർഡറുകളിലൊന്നിന്റെ സ്ഥാപകനായിരുന്നു.
1318 മാർച്ച് മാസത്തിൽ ഉസ്ബെക്കിസ്ഥാനിലെ ബുഖാറ നഗരത്തിൽ നിന്ന് ഒരു ഫർസാഖ് അകലെയുള്ള ഖസർ-ഇ ഹിന്ദുവാൻ ഗ്രാമത്തിലാണ് ബഹ അൽ-ദിൻ ജനിച്ചത്.
ഈ പ്രദേശത്തെ  ഉദാസീനരായ ഭൂരിഭാഗം ജനങ്ങളെയും പോലെ, ബഹാ അൽ-ദിനും പേർഷ്യൻ ഭാഷ സംസാരിക്കുന്ന ഒരു താജികും അതിന്റെ സംസ്കാരത്തിൽ പങ്കാളിയുമായിരുന്നു.
എച്ച്. അൽഗാർ / എൻസൈക്ലോപീഡിയ ഇറാനിക്ക പ്രകാരം, ബഹാ അൽ-ദിൻ ഇസ്ലാമിക പ്രവാചകൻ മുഹമ്മദ് (സ) ൽ നിന്ന് ജാഫർ അൽ-സാദിഖിലൂടെ (മരണം 765) പിന്തുടർച്ചക്കാരനാണെന്ന്  അവകാശപ്പെടുന്നു.
ആദ്യകാല ഗ്രന്ഥങ്ങളിൽ ബഹാ അൽ-ദിന്റെ മുഹമ്മദ് (സ) യുമായുള്ള വംശപരമ്പരയെക്കുറിച്ച് പരാമർശിക്കുന്നില്ല, എന്നിരുന്നാലും അദ്ദേഹത്തിന്റെ ഗുരുവായിരുന്ന അമീർ കുലാൽ (മരണം 1370) ജാഫർ അൽ-സാദിഖിലൂടെ മുഹമ്മദിന്റെ പിൻഗാമിയാണെന്ന് സൂചിപ്പിക്കുന്നതിലൂടെ, അവരുടെ വംശാവലി പിന്നീട് കൂട്ടിക്കലർത്തപ്പെട്ടതായിക്കാമെന്ന് മനസിലാക്കാം.
ജോൺ എഫ്. കെന്നഡി ഇംഗ്ലീഷ് വിലാസം https://ml.wikipedia.org/wiki/John_F.
_Kennedy
അമേരിക്കൻ ഐക്യനാടുകളുടെ 35-ാമത്തെ പ്രസിഡണ്ട് ആയിരുന്നു ജെ.എഫ്.കെ എന്ന ചുരുക്കപ്പേരിലറിയപ്പെട്ടിരുന്ന ജോൺ എഫ്. കെന്നഡി അഥവാ ജോൺ ഫിറ്റ്സ്ഗെറാൾഡ് ജാക് കെന്നഡി (John Fitzgerald "Jack" Kennedy ) (മേയ് 29, 1917 – നവംബർ 22, 1963).
1961 മുതൽ 1963 ൽ അദ്ദേഹം വധിക്കപ്പെടുന്നതു വരെ അമേരിക്കയുടെ പ്രസിഡന്റ് പദവിയിലുണ്ടായിരുന്നു.
അമേരിക്കൻ ഐക്യനാടുകളിൽ പ്രസിഡന്റായ രണ്ടാമത്തെ പ്രായംകുറഞ്ഞ വ്യക്തിയായിരുന്നു ജോൺ എഫ് കെന്നഡി.
ഒപ്പം, തിരഞ്ഞെടുക്കപ്പെട്ട ഏറ്റവും പ്രായം കുറഞ്ഞ വ്യക്തിയും.
ജോൺ ഫിറ്റ്സ്ജെറാൾഡ് കെന്നഡി 1917 മെയ് 29 ന് മസാച്യുസെറ്റ്സിലെ ബോസ്റ്റൺ പ്രാന്തപ്രദേശമായ ബ്രൂക്ലൈനിലെ 83 ബീൽസ് സ്ട്രീറ്റിൽ ഒരു വ്യവസായിയും രാഷ്ട്രീയക്കാരനുമായ ജോസഫ് പി. കെന്നഡി സീനിയറിന്റേയും മനുഷ്യസ്‌നേഹിയും സാമൂഹിക പ്രവർത്തകയുമായിരുന്ന റോസ് കെന്നഡിയുടേയും (മുമ്പ്, ഫിറ്റ്‌സ്‌ജെറാൾഡ്) പുത്രനായി ജനിച്ചു.
അദ്ദേഹത്തിന്റെ പിതാമഹനായ പി. ജെ. കെന്നഡി മസാച്ചുസെറ്റ്സ് സംസ്ഥാന നിയമസഭാംഗമായിരുന്നു.
കെന്നഡിയുടെ മാതൃപിതാവും അതേ പേരുകാരനുമായിരുന്ന ജോൺ എഫ്. "ഹണി ഫിറ്റ്സ്" ഫിറ്റ്സ്ജെറാൾഡ് യുഎസ് കോൺഗ്രസുകാരനായി സേവനമനുഷ്ഠിക്കുകയും ബോസ്റ്റൺ മേയറായി രണ്ട് തവണ തിരഞ്ഞെടുക്കപ്പെടുകയും ചെയ്തിരുന്നു.
അദ്ദേഹത്തിന്റെ മുത്തശ്ശീമുത്തശ്ശന്മാർ നാലുപേരും ഐറിഷ് കുടിയേറ്റക്കാരുടെ മക്കളായിരുന്നു.
കെന്നഡിയ്ക്ക് ഒരു മൂത്ത സഹോദരനായ ജോസഫ് ജൂനിയറും, റോസ്മേരി, കാത്‌ലീൻ ("കിക്ക്"), യൂനിസ്, പട്രീഷ്യ, റോബർട്ട് ("ബോബി"), ജീൻ, എഡ്വേർഡ് ("ടെഡ്") എന്നിങ്ങനെ ഏഴ് ഇളയ സഹോദരങ്ങളുമാണുണ്ടായിരുന്നത്.
രാഷ്ട്രീയജീവിതം വ്യക്തിജീവിതം പ്രസിഡന്റ് പദവിയിൽ
ചന്ദ്രനിൽ കാൽ കുത്തിയ നിലാൻസോട്രോങ് പ്രോസാഹിപ്പിച്ചത്  മലയാളം
1963 നവംബർ 22-ന് സെൻട്രൽ സ്റ്റാൻഡേർഡ് സമയം ഉച്ചയ്ക്ക് 12:30 ന് അമേരിക്കയിലെ ഡല്ലാസിൽ വച്ച് ജോൺ വെടിയേറ്റ് കൊല്ലപ്പെട്ടു.
ലീ ഹാർവി ഓസ്വാൾഡ് എന്നയാളാണ് അദ്ദേഹത്തെ വധിച്ചത്.
1963 നവംബർ 22-ന്  ലിബറലുകളായ റാൽഫ് യാർബറോയും ഡോൺ യാർബറോയും  യാഥാസ്ഥിതികനായ ജോൺ കോണലിയും തമ്മിലുള്ള ഡെമോക്രാറ്റിക് പാർട്ടിയിലെ സംഘർഷങ്ങൾ പരിഹരിക്കുന്നതിനായി ടെക്സസിൽ ഒരു രാഷ്ട്രീയ യാത്രയിലായിരുന്നു അദ്ദേഹം.
ഡീലി പ്ലാസയിലൂടെ ഒരു പ്രസിഡൻഷ്യൽ മോട്ടോർകാറിൽ സഞ്ചരിക്കുമ്പോൾ, അദ്ദേഹത്തിന് പിൻഭാഗത്തു കൊണ്ട ആദ്യ  വെടിയുണ്ട തൊണ്ടയിലൂടെ പുറത്തേക്ക് പോകുകയും മറ്റൊന്ന് തലയിൽ കൊള്ളുകയും ചെയ്തു.
കെന്നഡിയെ പാർക്ക്‌ലാൻഡ് ആശുപത്രിയിൽ പ്രവേശിപ്പിച്ചെങ്കിലും  30 മിനിറ്റിനുശേഷം ഉച്ചയ്ക്ക് 1:00 ന് അദ്ദേഹം മരിച്ചതായി പ്രഖ്യാപിക്കപ്പെട്ടു.
മരണസമയത്ത് അദ്ദേഹത്തിന് 46 വയസ്സായിരുന്നു.
പോലീസ് ഓഫീസർ ജെ. ഡി. ടിപ്പിറ്റിന്റെ കൊലപാതകത്തിന്റെ പേരിൽ ലീ ഹാർവി ഓസ്വാൾഡ് അറസ്റ്റിലാകുകയും തുടർന്ന് കെന്നഡിയുടെ കൊലപാതക കുറ്റം അയാളിൽ ചുമത്തുകയും ചെയ്തു.
വെടിവച്ചുവെന്ന ആരോപണം നിഷേധിച്ച അയാൾ, താൻ ഒരു പാറ്റ്സി ആണെന്ന് അവകാശപ്പെട്ടു.
നവംബർ 24 ന് ജാക്ക് റൂബി എന്നയാൾ അയാളെ വെടിവച്ചു കൊന്നു.
ഓസ്വാൾഡിന്റെ കൊലപാതകത്തിന് ജാക്ക് റൂബിയെ അറസ്റ്റ് ചെയ്ത് ശിക്ഷിച്ചു.
റൂബി തന്റെ ശിക്ഷയ്ക്ക് എതിരെ അപ്പീൽ നൽകുന്നതിൽ വിജയിച്ചുവെങ്കിലും പുതിയ വിചാരണയ്ക്കുള്ള തീയതി നിശ്ചയിക്കുന്നതിനിടെ 1967 ജനുവരി 3 ന് കാൻസർ ബാധിച്ച് മരിച്ചു.
കൊലപാതകം അന്വേഷിക്കാൻ ചീഫ് ജസ്റ്റിസ് ഏൾ വാറൻ അധ്യക്ഷനായി വാറൻ കമ്മീഷൻ രൂപീകരിക്കാൻ പ്രസിഡന്റ് ജോൺസൺ പെട്ടെന്ന് ഒരു എക്സിക്യൂട്ടീവ് ഉത്തരവ് പുറപ്പെടുവിച്ചു.
കെന്നഡിയെ കൊലപ്പെടുത്തിയതിൽ ഓസ്വാൾഡ് ഒറ്റയ്ക്കാണ് പ്രവർത്തിച്ചതെന്നും ഓസ്വാൾഡ് ഒരു ഗൂഢാലോചനയിലും പങ്കാളിയല്ലെന്നുമാണ് കമ്മീഷൻ നിഗമനം നടത്തിയത്.
ഈ നിഗമനങ്ങളെ പലരും ചോദ്യം ചെയ്യുന്നു.
2013 നവംബറിൽ നടന്ന ഒരു ഗാലപ്പ് പോൾ കാണിക്കുന്നതുപ്രകാരം 61% പേർ ഗൂഢാലോചനയിൽ വിശ്വസിച്ചപ്പോൾ, 30% പേർ മാത്രമാണ് ഓസ്വാൾഡ് ഒറ്റയ്ക്ക് അത് ചെയ്തതെന്ന് കരുതിയത്.
1979-ൽ, കൊലപാതകങ്ങൾക്കായുള്ള യുഎസ് ഹൗസ് സെലക്ട്  കമ്മിറ്റിയിലെ മൂന്നിലൊന്ന് പേരുടെ വിയോജിപ്പോടെ  "കെന്നഡി ഒരു ഗൂഢാലോചനയുടെ ഫലമായിട്ടായിരിക്കാം കൊല്ലപ്പെട്ടത്" എന്ന് നിഗമനം ചെയ്തു.
മറ്റ് തോക്കുധാരികളെയോ ഗൂഢാലോചനയുടെ വ്യാപ്തിയെയോ തിരിച്ചറിയാൻ കമ്മിറ്റിക്ക് കഴിഞ്ഞില്ല.
വെടിവയ്പ്പിന്റെ ഓഡിയോ റെക്കോർഡിംഗുകളെ അടിസ്ഥാനമാക്കിയാണ് ഈ നിഗമനം.
തുടർന്ന്, എഫ്ബിഐയിൽ നിന്നും പ്രത്യേകം നിയമിച്ച നാഷണൽ അക്കാദമി ഓഫ് സയൻസസ് കമ്മിറ്റിയിൽ നിന്നുമുള്ള അന്വേഷണ റിപ്പോർട്ടുകൾ, "വിശ്വാസയോഗ്യമായ ശബ്ദ ഡാറ്റ രണ്ടാമത്തെ തോക്കുധാരി ഉണ്ടെന്ന നിഗമനത്തെ പിന്തുണയ്ക്കുന്നില്ല" എന്ന് കണ്ടെത്തി.
"ഒരു ഗൂഢാലോചനയുടെ സിദ്ധാന്തത്തെ പിന്തുണയ്ക്കുന്നതിന് ബോധ്യപ്പെടുത്തുന്ന തെളിവുകളൊന്നും തിരിച്ചറിയാൻ കഴിയില്ല" എന്ന് തീർപ്പുക കൽപ്പിച്ചുകൊണ്ട് നീതിന്യായ വകുപ്പ് അന്വേഷണം അവസാനിപ്പിച്ചു.
John F. Kennedy വിക്കിപീഡിയയുടെ സഹോദര സംരംഭങ്ങളിൽ നിർവചനങ്ങൾ വിക്കിനിഘണ്ടുവിൽനിന്ന് മീഡിയ വിക്കിമീഡിയ കോമൺസിൽനിന്ന് വാർത്തകൾ വിക്കിന്യൂസിൽനിന്ന് ഉദ്ധരണികൾ വിക്കിക്വോട്ട്സിൽനിന്ന് ഗ്രന്ഥങ്ങൾ വിക്കിസോഴ്സിൽനിന്ന് പാഠപുസ്തകങ്ങൾ വിക്കിബുക്സിൽനിന്ന് പഠനസഹായികൾ വിക്കിവാഴ്സിറ്റിയിൽനിന്ന് രചനകൾ ജോൺ എഫ്. കെന്നഡി ലൈബ്രറികളിൽ ( വേൾഡ്കാറ്റ് കാറ്റലോഗ്) ഇന്റർനെറ്റ് മൂവി ഡാറ്റാബേസിൽ നിന്ന് ജോൺ എഫ്. കെന്നഡി John F. Kennedy at Find A Grave അവലംബം ↑ ↑ ↑ Dallek 2003 , p. 20.
sfn error: no target: CITEREFDallek2003 ( help ) ↑ {{ cite news }} : Check date values in: | archivedate= ( help )
കാളി-ദാരിക യുദ്ധം
ഹിന്ദുമത ഗ്രന്ഥങ്ങളിൽ പ്രതിപാദിക്കുന്ന ഒരു യുദ്ധമാണ് കാളി-ദാരിക യുദ്ധം .
ലിംഗപുരാണത്തിലാണ് കാളി ദാരിക യുദ്ധം പ്രതിപാദിച്ചിട്ടുള്ളത്.
ദാരികനിഗ്രഹവുമായി ബന്ധപ്പെട്ട പല ചടങ്ങുകൾ കേരളത്തിലെ ഭദ്രകാളി ക്ഷേത്രങ്ങളിൽ ഉണ്ട്.
അതു പോലെ ദാരികനിഗ്രഹകഥ പശ്ചാത്തലമാക്കി അവതരിപ്പിക്കുന്ന നിരവധി അനുഷ്ഠാന കലകളും പ്രചാരത്തിലുണ്ട്.
ഭരണി (ഉത്സവം) , പൊങ്കാല , കുത്തിയോട്ടം , മുടിയാട്ടം , പറണേറ്റ്, കളമെഴുത്തുപാട്ട് , പടയണി തുടങ്ങിയ ആഘോഷങ്ങളിലും ഇതുമായി ബന്ധപ്പെട്ട ഇതിവൃത്തം കാണാം.
ദേവി ഭാഗവതം, ദേവി മാഹാത്മ്യം, ഭഗവതി പുരാണം, കാളികാ പുരാണം തുടങ്ങിയ ഗ്രന്ഥങ്ങളിൽ സമാനമായ മറ്റ് കഥകൾ കാണാം.
അപ്രകാരം ചണ്ഡമുണ്ഡൻ, രക്തബീജൻ, സുംഭനിസുംഭൻ, രുരു തുടങ്ങിയ രാക്ഷസന്മാരെ ഭഗവതി വധിക്കുന്ന കഥകൾ ഇതിന് ഉദാഹരണമാണ്.
ദാരികനിഗ്രഹ കഥ
ഹൈന്ദവ ഗ്രന്ഥമായ ലിംഗപുരാണത്തിലെ ദാരികനിഗ്രഹകഥ പ്രതിപാദിക്കുന്നത്.
ദേവാസുരയുദ്ധത്തിൽ അസുരന്മാർ പരാജയപ്പെട്ടതിൽ പ്രതികാരം ചെയ്യാൻ ആഗ്രഹിച്ച രാക്ഷസ സഹോദരിമാരായ ദാരുമതിയും ദാനവതിയും ബ്രഹ്മാവിനെ തപസ് ചെയ്തു, അതിശക്തന്മാരായ പുത്രന്മാർ ഉണ്ടാകണം എന്ന വരം വാങ്ങി.
കാലക്രമേണ ദാരുമതിയ്ക്ക് ദാരികൻ എന്നും ദാനവതിയ്ക്ക് ദാനവൻ എന്നും പേരോടുകൂടിയ  പുത്രന്മാർ ഉണ്ടായി.
ദാരികൻ അസുരന്മാരുടെ ചക്രവർത്തി ആവുകയും ദാനവൻ ദൈത്യ സേനാനായകനുമായി മാറി.
ദാരികൻ എന്ന അസുര ചക്രവർത്തി ബ്രഹ്മാവിന്റെ കടുത്ത ഭക്തനായിരുന്നു.
മാതാവായ ദാരുമതിയുടെ ഉപദേശപ്രകാരം പ്രപഞ്ച ചക്രവർത്തി ആകുവാൻ ബ്രഹ്മാവിനെ തപസ് ചെയ്ത ദാരികവീരൻ, സ്ത്രീപുരുഷ സംയോഗത്തിലൂടെ പിറക്കാത്ത ഒരു സ്ത്രീക്ക് മാത്രമേ തന്നെ വധിക്കാൻ കഴിയൂ എന്ന വരം വാങ്ങുന്നു, അതും ഒരു തുള്ളി രക്തം പോലും വീഴാതെ, കൂടാതെ പതിനായിരം ആനകളുടെ ശക്തിയും, ബ്രഹ്മദണ്ഡും, ബ്രഹ്‌മ മന്ത്രവും വരമായി നേടി.
യുദ്ധത്തിൽ ഒരു തുള്ളി രക്തം താഴെവീണാൽ അതിൽ നിന്ന് ആയിരം ദാരികന്മാർ ജനിക്കും എന്നതായിരുന്നു വരം.
ഈ അനുഗ്രഹത്താൽ വളരെ ശക്തനായ ദാരികൻ, ഭൂമിയിലും സ്വർഗ്ഗത്തിലും നാശം വിതയ്ക്കുന്നു.
സ്ത്രീകൾ അമ്പലകളും അംഗരാഗങ്ങളിൽ ഭ്രമിക്കുന്നവരും ആണെന്ന് ചിന്തിച്ച ദാരികന് സ്ത്രീകളോട് പുച്ഛമായിരുന്നു.
തന്നെ വധിക്കുവാൻ ആർക്കും സാധിക്കില്ലെന്ന് കരുതിയ ദാരികൻ തനിക്ക് അമരത്വം സിദ്ധിച്ചതായി കരുതി.
സർവ്വ ലോകങ്ങളും ദാരികന്റെ ആധിപത്യത്തിൽ വരുന്നു.
ദാരികന്റെ അതിക്രമത്തിൽ എല്ലാം നഷ്ടപെട്ട ദേവന്മാർ മഹാവിഷ്ണുവിൽ അഭയം തേടുന്നു.
ഭഗവാന്റെ ഉപദേശപ്രകാരം എല്ലാവരും കൈലാസത്തിലെത്തി മഹാദേവനെ കണ്ടു സങ്കടം പറയുന്നു.
ദാരികന് സ്ത്രീകളോട് പുച്ഛമാണ് എന്നറിഞ്ഞ പരമശിവൻ, അവന്റെ അന്തകിയെ സൃഷ്ടിക്കാൻ തീരുമാനിക്കുന്നു.
ശിവന്റെ ഉപദേശപ്രകാരം ത്രിമൂർത്തികളുടെ മൂന്ന് അംശങ്ങളും സുബ്രഹ്മണ്യൻ , ഇന്ദ്രൻ , വരുണൻ , യമൻ ഇവരുടെ നാല് അംശങ്ങളും കൊണ്ട്, ദേവശക്തികളായ ആറു സ്ത്രീകളെ (സപ്തമാതാക്കളിൽ ഉൾപ്പെടുന്ന ആറു പേർ) സൃഷ്ടിച്ച്‌ ദാരിക നിഗ്രഹത്തിനയച്ചു.
ബ്രഹ്മാവിൽ നിന്നും ബ്രാഹ്മി, വിഷ്ണുവിൽ നിന്നും വൈഷ്ണവി, മഹാദേവനിൽ നിന്നും മഹേശ്വരി, ഇന്ദ്രനിൽ നിന്നും ഇന്ദ്രാണി, വരാഹ ഭഗവാൻ, യമൻ, വരുണൻ തുടങ്ങിയവരുടെ ശക്തികൾ ചേർന്ന് വാരാഹി , സുബ്രഹ്മണ്യനിൽ നിന്നും കൗമാരി എന്നിവരായിരുന്നു ആ ആറുദേവിമാർ.
എന്നാൽ ദാരികനും ആറു മാതാക്കളും തമ്മിൽ നടന്ന യുദ്ധത്തിൽ ദാരികൻ ആണ് വിജയിച്ചത്.
ദാരികന്റെ ഓരോ തുള്ളി രക്തത്തിൽ നിന്നും അനേകം ദാരികന്മാർ ഉണ്ടായി വന്നു.
ദാരികന് നേർമാർഗം ഉപദേശിക്കാൻ മഹാദേവൻ നാരദരെ അയക്കുന്നു.
എന്നാൽ ശിവദൂതനായ നാരദനെ ദാരികൻ രാജസഭയിൽ വച്ചു വധിക്കാൻ ശ്രമിക്കുന്നു.
നാരദൻ ശിവപാദങ്ങളിൽ അഭയം തേടുന്നു.
ഇതിൽ കോപിഷ്ടനായ, ശിവൻ തന്റെ മൂന്നാം കണ്ണ് തുറക്കുകയും, തൃക്കണ്ണിലെ അഗ്നിയിൽ നിന്ന്, ലോകമാതാവായ ആദിപരാശക്തി ശ്രീ ഭദ്രകാളി രൂപത്തിൽ സർവായുധധാരിയായി മനോഹരമായ കറുത്ത നിറത്തോടെയും, കോടി സൂര്യന്മാരുടെ തേജസോടെയും പ്രത്യക്ഷപ്പെടുന്നു.
ദാരികനെ വധിച്ചു ലോകത്തിന് മംഗളം ചെയ്യുവാൻ ശിവൻ ഭദ്രകാളിയോട് ആവശ്യപ്പെടുന്നു.
വേതാളിയുടെ തോളിലേറി അതിവേഗത്തിൽ ഭഗവതി ദാരികാപുരിയിലെക്ക്‌ കുതിച്ചു.
കാളികൂളികളും ശിവന്റെ ഭൂതഗണങ്ങളും ദേവിക്ക് അകമ്പടി സേവിച്ചു.
ദാരികാപുരിയിൽ എത്തിയ ഭദ്രകാളി ഉഗ്രരൂപം പ്രാപിച്ചു.
ദാരികന്റെ ഉള്ളിൽ നേരിയ ഭയം ഉണ്ടായെങ്കിലും തന്റെ വിജയത്തിന് വേണ്ടി ബ്രഹ്മമന്ത്രം നിരന്തരം ചൊല്ലാൻ ഭാര്യയെ ഉപദേശിച്ചു അയാൾ സർവ സൈന്യത്തെയും കൂട്ടി യുദ്ധത്തിന് പുറപ്പെട്ടു.
എന്നാൽ ആകാശ യുദ്ധം നടത്തിയിട്ടു പോലും വീരനായ ദാരികനെ വധിക്കുവാൻ ആദ്യം ഭഗവതിക്ക് കഴിയുന്നില്ല.
ഭദ്രയ്ക്ക് നേരിട്ട ഈ പ്രതിസന്ധി മനസിലാക്കിയ ശ്രീ പാർവതി യുദ്ധക്കളത്തിൽ ദുർഗ്ഗാ രൂപത്തിൽ പ്രത്യക്ഷപ്പെട്ടു.
തുടർന്ന് ദുർഗ്ഗാ ഭഗവതി ദാരികനെ വധിക്കാനുള്ള രഹസ്യമായ ബ്രഹ്മമന്ത്രം അയാളുടെ ഭാര്യ മനോദരിയിൽ നിന്നും മനസിലാക്കി അത് കാളിക്ക് ഉപദേശിച്ചു വിജയാശംസ നേരുന്നു.
അതോടെ ഭദ്രകാളി പൂർവാധികം ശക്തിയോടെ അടർക്കളത്തിൽ എത്തുന്നു.
തുടർന്ന് കാളിയും ദാരികനുമായി ഭയങ്കരമായ യുദ്ധം നടക്കുന്നു.
അവസാനം ദാരികൻ ബ്രഹ്മദണ്ഡ് കൊണ്ട് ഭഗവതിയെ അടിക്കാൻ ശ്രമിച്ചു.
എന്നാൽ ബ്രഹ്മ ദണ്ഡ് ബലമായി പിടിച്ചു വാങ്ങിയ ഭദ്രകാളി അതുകൊണ്ട് ദാരികനെ തല്ലാൻ തുടങ്ങി.
ദേവിയെ ഭയന്ന് ഓടിപ്പോയ ദാരികൻ ഒരു ഗുഹയിൽ കയറി ഒളിച്ചു.
ദാരികനെ ഭഗവതി എല്ലായിടത്തും തിരഞ്ഞെങ്കിലും കണ്ടെത്താൻ സാധിച്ചില്ല.
വിശ്വരൂപം പൂണ്ട കാളി തന്റെ നാവ് പുറത്തേക്ക് നീട്ടി സൂര്യനെ വിഴുങ്ങി.
ഇരുട്ട് പരന്നപ്പോൾ രാത്രി ആയെന്നു കരുതി പുറത്തു വന്ന ദാരികനെ തൽക്ഷണം കാളി വധിക്കുന്നു.
ദാരികന്റെ ഒരു തുള്ളി രക്തം പോലും നിലത്തു വീഴാൻ അനുവദിക്കാതെ അയാളുടെ രക്തവും മാംസവും ദേവി വാഹനമായ വേതാളിയും ഭൂതഗണങ്ങളും  ഭക്ഷിക്കുന്നു.
ഈ സമയം  ബ്രഹ്മാദി ദേവകൾ ആകാശത്തു നിന്നും പുഷ്പവൃഷ്ടി നടത്തി ഭഗവതിയെ സ്തുതിക്കുന്നു.
അങ്കക്കലി അടങ്ങാതെ ഭദ്രകാളി ദാരികാപുരി ഇടിച്ചു തകർത്തുതരിപ്പണമാക്കുന്നു.
തുടർന്ന് ദാരിക ശിരസ്സും കയ്യിലേന്തി ഭദ്രകാളിയും കൂട്ടരും വിജയാരവത്തോടെ കൈലാസത്തിലേക്ക് തിരിച്ചു.
അനുഷ്ഠാനകലകളും ആചാരങ്ങളും
ദാരികനിഗ്രഹകഥ പശ്ചാത്തലമാക്കി അവതരിപ്പിക്കുന്ന നിരവധി അനുഷ്ഠാന കലകൾ കേരളത്തിൽ പ്രചാരത്തിലുണ്ട്.
മുടിയേറ്റ് മുടിയേറ്റ് അവതരണത്തിൽ‍ നിന്ന്
യുനസ്കോയുടെ പൈതൃക കലകളുടെ പട്ടികയിൽ ഇടം നേടിയിട്ടുള്ള ഒരു അനുഷ്ഠാനകലയാണ് മുടിയേറ്റ്.
കുറുപ്പ്, മാരാർ സമുദായത്തിൽ പെട്ടവരാണ് മുടിയേറ്റ് അവതരിപ്പിക്കുന്നത്.
കൊടുങ്ങല്ലൂർ ഭരണി
കാളീ-ദാരികയുദ്ധം തുടങ്ങുന്നു എന്ന സങ്കൽപ്പത്തിൽ ആണ് കൊടുങ്ങല്ലൂർ ഭരണിയിലെ പ്രധാന ചടങ്ങ് ആയ "കോഴിക്കല്ലു മൂടൽ" നടത്തപ്പെടുന്നത്.
ഭദ്രകാളി ദാരികനുമായുള്ള യുദ്ധത്തിൽ വിജയം വരിച്ചതായി വിശ്വസിക്കുന്ന രേവതിനാളിലാണ് പ്രസിദ്ധമായ "രേവതി വിളക്ക്" നടത്തപ്പെടുന്നത്.
മീനമാസത്തിലെ തിരുവോണം നാളിൽ കോഴിക്കല്ല് മൂടി കാളിയും ദാരികനും യുദ്ധത്തിന് സമയം കുറിച്ച്, തുടർന്നുള്ള  ഉത്രട്ടാതി നാളിൽ പരസ്പരം യുദ്ധം ചെയ്ത്, ഒടുവിൽ രേവതിനാളിൽ ത്രിസന്ധ്യയോടെ പ്രതീകാത്മകമായി ദാരികന്റെ തലയറുത്ത് ലോകത്തിന് പ്രകാശം പരത്തുന്നതാണ് രേവതിവിളക്കിൻ്റെ ഐതീഹ്യം.
തുടർന്ന് അശ്വതി നാളിൽ പ്രത്യേക പൂജയും കാവ് തീണ്ടലും നടക്കുന്നു.
വടക്കൻ കേരളത്തിലെ കണ്ണൂർ കോഴിക്കോട് ജില്ലകളിൽ പ്രചാരത്തിലുള്ള ദാരികനിഗ്രഹകഥ പശ്ചാത്തലമാക്കിയുള്ള ഒരു അനുഷ്ഠാനകലാരൂപമാണ്‌ നിണബലി.
മലയ ജനവിഭാഗം, ബാധ ഒഴിപ്പിക്കൽ ചടങ്ങുകളുടെ ഭാഗമായി വീടുകളിൽ അവതരിപ്പിക്കുന്നതാണ് ഈ കലാരൂപം.
ദാരികനിഗ്രഹകഥ പശ്ചാത്തലമാക്കി അവതരിപ്പിക്കുന്ന അനുഷ്ഠാന നാടകമാണ് കാളിദാരികൻ.
മദ്ധ്യകേരളത്തിൽ, തൃശൂർ, പാലക്കാട് ജില്ലകളിൽ വേലയോടും പൂരത്തോടുമനുബന്ധിച്ച് ക്ഷേത്രങ്ങളിൽ ഈ അനുഷ്ഠാന നാടകം അവതരിപ്പിച്ചു വരുന്നു.
ദാരികനെ പരാശക്തിയായ ഭദ്രകാളി നിഗ്രഹിക്കുന്നതുമായി ബന്ധപ്പെട്ട് അവതരിപ്പിക്കുന്ന മറ്റൊരു അനുഷ്ഠാന കലയാണ് പടയണി .
ദാരികനെ വധിച്ചിട്ടും ദേവിയുടെ കോപം ശമിച്ചില്ല, തുടർന്ന് ശിവൻ കോപാകുലയായ കാളിയുടെ മുന്നിൽ കുട്ടികളുടെ രൂപത്തിൽ ഗണപതിയെയും നന്ദിയെയും അയച്ചു.
കുട്ടികളെ കണ്ടപ്പോൾ കാളിയുടെ മനസ്സ് മാതൃസ്നേഹത്താൽ നിറഞ്ഞു, ഇതാണ് പടയണിയിൽ അവതരിപ്പിക്കുന്നത്.
കേരളത്തിൽ പഴയ വള്ളുവനാട് പ്രദേശങ്ങളിൽ പ്രചാരത്തിലുള്ള കാളി-ദാരിക യുദ്ധം അടിസ്ഥാനമാക്കിയുള്ള ഒരു അനുഷ്ഠാന കലയാണ് വട്ടമുടി.
വട്ടമുടി അണിയുന്ന ആളിനെ ഭഗവതിയുടെ പ്രതിരൂപമായാണ് കാണുന്നത്.
കളമെഴുത്തും പാട്ടും
ദാരികവധം അടിസ്ഥാനമാക്കി ഭദ്രകാളി ക്ഷേത്രങ്ങളിൽ നടത്തുന്ന ഒരു അനുഷ്ഠാനമാണ് കളമെഴുത്തും പാട്ടും.
ഭദ്രകാളിയുടെ രൂപം കളം വരച്ചു ഭഗവതിയെ സ്തുതിക്കുന്ന പാട്ടുകളോടെയാണ് ഈ ചടങ്ങ് നടത്തുന്നത്.
കേരളത്തിലെ ആദി കാളി ക്ഷേത്രമായ കൊടുങ്ങല്ലൂർ ഭഗവതിയെ സ്തുതിക്കുന്ന രീതിയിലും ഇത് പാടാറുണ്ട്.
കാളി ദാരിക കഥ ഇതിവൃത്തമായി ഇതിൽ വരാറുണ്ട്.
കാളിയൂട്ട്
കാളിയും ദാരികനും തമ്മിലുള്ള യുദ്ധം ഇതിവൃത്തമാക്കി കുംഭ മാസത്തിലെ മൂന്നാമത്തെ വെള്ളിയാഴിച്ച നാളിൽ ദേവീക്ഷേത്രങ്ങളിൽ നടക്കുന്ന ഒരു അനുഷ്ഠാനകലയാണ് കാളിയൂട്ട്.
തിരുവിതാംകൂർ ഭരണാധികാരി ആയിരുന്ന മാർത്താണ്ഡ വർമ്മ മഹാരാജാവ് , കായംകുളം രാജാവും ആയി യുദ്ധത്തിനു പുറപ്പെടും മുൻപ് ശാർക്കര ക്ഷേത്രത്തിൽ വെച്ച് നേർച്ച ആയി നടത്താമെന്ന് ഏറ്റു പറഞ്ഞു തുടങ്ങിയതാണ് കാളിയൂട്ട് എന്നാണ് വിശ്വാസം.
കാളി തീയാട്ട്
കാളിദാരിക യുദ്ധം അടിസ്ഥാനമാക്കി കളത്തിനു മുന്നിൽ അരങ്ങേറുന്ന ഒരു അനുഷ്ടാന നൃത്തമാണ് കാളി തീയാട്ട്.
വിവിധ കഥാപാത്രങ്ങളായി ഒരു വേഷം തന്നെ അഭിനയിക്കുന്ന പകർന്നാട്ടം ഈ അനുഷ്ഠാനത്തിൻ്റെ ഒരു പ്രത്യേകതയാണ്.
നങ്ങ്യാർ കൂത്ത്
മാർഗ്ഗി ഉഷ തൊഴുവൻകോട് ദേവീക്ഷേത്രത്തിൽ ദാരികവധം കഥ നങ്ങ്യാർ കൂത്ത് രൂപത്തിൽ ചിട്ടപ്പെടുത്തി അവതരിപ്പിച്ചിട്ടുണ്ട്.
ദാരികനെ വധിച്ച കാളിയുടെ ഭാവത്തിൽ ആരാധിക്കുന്ന ഒരു തെയ്യമാണ് കുണ്ടോറ ചാമുണ്ഡി.
വേലന്മാർ ആണ് ഈ തെയ്യം കെട്ടുന്നത്.
ഈ സമുദായക്കാർ കെട്ടിയാടിവരുന്ന കുറത്തി, പരവച്ചാമുണ്ഡി, തൊരക്കാർ, മോന്തിക്കോലം തുടങ്ങിയ തെയ്യങ്ങളിലെ ആരാധനാമൂർത്തിയും ഇതുതന്നെയാണ്.
നാടകങ്ങൾ കാളി നാടകം
അതിന്റെ 25-ാം വർഷത്തിൽ, കൊച്ചി ആസ്ഥാനമായുള്ള ലോകധർമ്മി തിയേറ്റർ ഗ്രൂപ്പ് കാളിദാരിക യുദ്ധം അടിസ്ഥാനമാക്കി അവതരിപ്പിക്കുന്ന നാടകമാണ് 'കാളി നാടകം'.
സജിത മഠത്തിൽ തിരക്കഥയെഴുതി മുഖ്യ വേഷം ചെയ്യുന്ന നാടകം സംവിധാനം ചെയ്യുന്നത് ചന്ദ്രദാസൻ ആണ്.
സ്ത്രീയുടെ ശക്തി അടിച്ചമർത്തപ്പെടുന്ന ആധുനിക സമൂഹത്തിന്റെ പശ്ചാത്തലത്തിൽ  കാളിയുടെയും ദാരികൻ്റെയും പുരാണത്തെ ചിത്രീകരിക്കുന്നതാണ് നാടകമെന്ന് അണിയറ പ്രവർത്തകർ പറയുന്നു.
ചലച്ചിത്രങ്ങൾ ദൃഷ്ടാന്തം
മുരളി നായകനായ ദൃഷ്ടാന്തം എന്ന മലയാള ചലച്ചിത്രവും കാളി-ദാരികയുദ്ധം പശ്ചാത്തലമാക്കിയ കലയെ അടിസ്ഥാനമാക്കിയുള്ളതാണ്.
ഇതിൽ മുരളി അനുഷ്ഠാന കലാരൂപമായ തീയ്യാട്ട് കലാകാരനായി വേഷമിടുന്നു.
അധ്യാപകൻ ഇംഗ്ലീഷ് വിലാസം https://ml.wikipedia.org/wiki/Teacher
പഠിപ്പിക്കുന്നയാൾ അഥവാ അദ്ധ്യാപനം നടത്തുന്നയാളെ അദ്ധ്യാപകൻ എന്നുപറയുന്നു.
അദ്ധ്യാപകൻ വിദ്യാഭ്യാസത്തിന്റെ മർമപ്രധാനമായ ഒരു ഘടകമാണ്.
ലോകചരിത്രത്തിന്റെ പ്രാരംഭത്തിൽ അദ്ധ്യാപനം ഒരു പ്രത്യേക തൊഴിലായി കണക്കാക്കപ്പെട്ടിരുന്നില്ല.
തന്മൂലം അന്ന് അദ്ധ്യാപകർ എന്ന ഒരു പ്രത്യേകവർഗം ഉണ്ടായിരുന്നില്ല.
പൌരോഹിത്യവും അദ്ധ്യാപനവും ഒരുമിച്ചു കൊണ്ടുപോവുകയായിരുന്നു അന്നത്തെ സമ്പ്രദായം.
പുരാതന യഹൂദ പുരോഹിതന്മാർ ഇതിന് ദൃഷ്ടാന്തമാണ്.
പ്രാചീന ഈജിപ്റ്റിൽ രാജകുടുംബാംഗങ്ങളുടെ വിദ്യാഭ്യാസാർഥം ചില ഉദ്യോഗസ്ഥന്മാരെ പ്രത്യേകം നിയോഗിച്ചിരുന്നു.
സ്പാർട്ടായിൽ തിരഞ്ഞെടുക്കപ്പെട്ട ചില പൌരന്മാരാണ് അധ്യാപനം നടത്തിയിരുന്നത്.
എന്നാൽ ഏഥൻസിൽ തദ്ദേശീയർക്കു പുറമേ വിദേശീയരും അടിമകളും അത് നിർവഹിച്ചിരുന്നു.
പ്രതിഫലം വാങ്ങിക്കൊണ്ട് ആദ്യമായി അധ്യാപനം നടത്തിയിരുന്നത് ആഥൻസിലെ സോഫിസ്റ്റുകളാണ്.
ആധ്യാത്മികകാര്യത്തിന് പ്രാധാന്യം കല്പിച്ചിരുന്ന പ്രാചീനജനത മതപുരോഹിതന്മാരെ അധ്യാപകരായി അംഗീകരിച്ചു.
ബുദ്ധൻ , ക്രിസ്തു , മുഹമ്മദ്നബി മുതലായ മഹാന്മാർ അധ്യാപകന്മാരായിരുന്നു.
ആദിമവർഗക്കാരിൽ പല കൂട്ടരിലും പ്രത്യേകം അധ്യാപകവിഭാഗം ഇല്ലായിരുന്നു.
കുടുംബത്തിലെ പുരുഷന്മാർ തൊഴിലും ഭാഷയും അഭ്യസിപ്പിക്കുക എന്നതായിരുന്നു അവർക്കിടയിലെ പതിവ്.
മധ്യകാലഘട്ടത്തിൽ പാശ്ചാത്യരാജ്യങ്ങളിൽ അധ്യാപകവൃത്തിയിലേർപ്പെട്ടിരുന്നത് ക്രൈസ്തവ പുരോഹിതന്മാരായിരുന്നു.
നവോത്ഥാനത്തോടുകൂടി അതുവരെ പുരോഹിതന്മാരുടെ കുത്തകയായിരുന്ന അധ്യാപനകർമം മറ്റുള്ളവരും ഏറ്റെടുത്തു തുടങ്ങി.
അന്ന് മുതൽക്കാണ് യൂറോപ്പിൽ ഒരു പ്രത്യേക അധ്യാപകവർഗം ഉരുത്തിരിഞ്ഞുവന്നത്.
അധ്യാപകനും ജൂതകുട്ടികളും
ഇന്ത്യയിൽ പണ്ട് ഗുരുകുലവിദ്യാഭ്യാസമാണ് നിലവിലുണ്ടായിരുന്നത്.
അധ്യാപനം നടത്തിയിരുന്നവർ ഋഷികളും ഋഷിതുല്യരുമായിരുന്നു.
ആധ്യാത്മികാചാര്യൻമാരായിരുന്ന അവർ തന്നെയാണ് അധ്യേതാക്കൾക്കു ഭൌതികവിദ്യാഭ്യാസവും നല്കിയിരുന്നത്.
വിദ്യാഭ്യാസത്തിന്റെ പരമലക്ഷ്യം അധ്യാത്മജ്ഞാനമാണെന്നും വിജ്ഞാനം അതിലേക്കുള്ള മാർഗങ്ങളാണെന്നും വിശ്വസിക്കപ്പെട്ടിരുന്നതുകൊണ്ടാണ് ആധ്യാത്മികാചാര്യന്മാരെ അധ്യാപകരായി സമൂഹം അംഗീകരിച്ചത്.
ഇന്ത്യയിൽ ബൌദ്ധ-ജൈനകാലഘട്ടത്തിൽ ഭൌതികവിദ്യാഭ്യാസം നിർവഹിക്കുന്നതിന് ഒരു പ്രത്യേക വർഗംതന്നെ ഉടലെടുത്തു.
നളന്ദ , തക്ഷശില മുതലായവ ബൌദ്ധകാലഘട്ടത്തിലെ വിഖ്യാത വിദ്യാഭ്യാസകേന്ദ്രങ്ങളായിരുന്നു.
ഇന്ത്യയിൽ മുഗൾഭരണകാലത്ത് മദ്രസകളിൽ മതപുരോഹിതന്മാരും മതപണ്ഡിതന്മാരും അധ്യാപനം നടത്തിയിരുന്നു.
ശില്പകലയും ഇതര കലകളും പ്രായോഗിക പരിശീലനത്തിലൂടെ വിദഗ്ദ്ധൻമാരിൽനിന്ന് അഭ്യസിക്കുവാൻ കളം ഒരുക്കിയത് മതശാലകളാണ്.
എങ്കിലും വിദ്യാഭ്യാസം സാർവത്രികമായിരുന്നില്ല.
അതു സാർവത്രികമായതോടെയാണ് അധ്യാപകൻ എന്ന ഒരു പുതിയ വർഗം പ്രത്യേകമായി രൂപംകൊണ്ടത്.
ക്രമേണ ഒരു അധ്യാപകൻ മാത്രമുള്ള പാഠശാലകൾ ആവിർഭവിച്ചു.
കുടിപ്പള്ളിക്കൂടങ്ങൾ അഥവാ എഴുത്തുപള്ളികൾ എന്നാണ് കേരളത്തിൽ അവയെ വിളിച്ചിരുന്നത്.
ആശാൻ അഥവാ എഴുത്തശ്ശൻ (എഴുത്തച്ഛൻ) എന്ന പേരിൽ അധ്യാപകൻ അറിയപ്പെട്ടിരുന്നു.
വിദ്യാഭ്യാസത്തിനായി കുട്ടികൾ അധികം വന്നുതുടങ്ങിയതോടെ ബഹ്വധ്യാപകവിദ്യാലയങ്ങൾ സ്ഥാപിതങ്ങളായി.
അങ്ങനെ അധ്യാപകസമൂഹവും വികസിതമായി.
അദ്ധ്യാപക പദവി ഡച്ച് അധ്യാപകനും കുട്ടികളും - 1662
അധ്യാപകനു സമൂഹം നല്കിയിരുന്ന സ്ഥാനം, പരിവർത്തന വിധേയമായിക്കൊണ്ടിരിക്കുന്നു.
ജപ്പാനിൽ ആദ്യകാലത്ത് അധ്യാപകന് വലിയ ബഹുമാന്യപദവിയുണ്ടായിരുന്നു.
പാശ്ചാത്യദേശത്തെ ആദ്യകാലാധ്യാപകന്മാരായ സോഫിസ്റ്റുകൾക്ക് അത്രമാത്രം പൂജ്യപദവി കല്പിച്ചിരുന്നില്ല.
കമ്യൂണിസ്റ്റ് ഭരണത്തിനുമുമ്പ് ചൈനയിൽ അധ്യാപകന്റെ സ്ഥാനം ഏറ്റവും താഴ്ന്നപടിയിൽ ആയിരുന്നു.
ഭാരതത്തിൽ അധ്യാപകൻ എല്ലാവർക്കും മാന്യനായിരുന്നു.
പരമ്പരാഗതവിശ്വാസത്താൽ ആ പദവി നിലനിന്നുപോരുകയും ചെയ്തു.
അന്ന് സാമ്പത്തികനില പദവിനിർണയിക്കുന്നതിനുള്ള ഘടകമായിരുന്നില്ല.
പിന്നീട് സാമൂഹികപരിവർത്തനം മൂലം, വരുമാനം ഒരുവന്റെ പദവി നിശ്ചയിക്കുന്ന സുപ്രധാന ഘടകമായിത്തീർന്നു.
സാർവത്രിക നിർബന്ധിത വിദ്യാഭ്യാസത്തിന്റെ വികസനം വിദ്യാഭ്യാസത്തിൽ അടിസ്ഥാനപരമായ പല വ്യതിയാനങ്ങൾ വരുത്തി.
പ്രാഥമികതലത്തിൽ വളരെയധികം അധ്യാപകരെ വേണ്ടിവന്നതിനാൽ കുറഞ്ഞ വിദ്യാഭ്യാസയോഗ്യതയുള്ള വ്യക്തികളെ പ്രാഥമികാധ്യാപകരായി നിയമിക്കേണ്ടിവന്നു.
തുച്ഛശമ്പളക്കാരായ ഇവരുടെ പദവി തന്മൂലം സമൂഹത്തിൽ താഴുവാനിടയായി.
സാമ്പത്തികാടിസ്ഥാനത്തിൽ പ്രാഥമികാധ്യാപകരിൽ ഭൂരിഭാഗം പേരും നിമ്നവിഭാഗത്തിൽ (lower class) പെട്ടവരും, സെക്കണ്ടറി അധ്യാപകർ ഉന്നതനിമ്നവിഭാഗം (upper lower class), നിമ്നമധ്യവിഭാഗം (lower middle class) എന്നിവയിൽപെട്ടവരും, സർവകലാശാലാധ്യാപകർ ഉന്നത-മധ്യവിഭാഗം (upper middle class), നിമ്ന-ഉന്നതവിഭാഗം (lower upper class) എന്നിവയിൽപ്പെട്ടവരും ആണെന്ന് കേരളമുൾപ്പെടെയുള്ള പല സംസ്ഥാനങ്ങളിലും നടത്തിയ ഗവേഷണങ്ങൾ തെളിയിക്കുന്നു.
ഈ അടിസ്ഥാനത്തിൽ ഹൈസ്കൂൾ അധ്യാപകരെയും സർവകലാശാലാധ്യാപകരെയും ഈ പദവി ഭ്രംശം സാരമായി ബാധിച്ചില്ലെന്നു പറയാം.
അധ്യാപകപദവി ഉയർത്തേണ്ടതിന്റെ ആവശ്യകത ഇന്ന് ഇന്ത്യാ ഗവൺമെന്റിനു ബോധ്യമായിട്ടുണ്ട്.
കേന്ദ്രസർക്കാർ 1959 മുതൽ രാഷ്ട്രത്തിലെ വിവിധഭാഗങ്ങളിൽനിന്നും തിരഞ്ഞെടുത്ത അധ്യാപകർക്ക് ദേശീയ അവാർഡ് നല്കിവരുന്നു.
തുടർന്ന് ഭൂരിപക്ഷം സംസ്ഥാനങ്ങളും അധ്യാപകർക്ക് അവാർഡ് ഏർപ്പെടുത്തി.
അധ്യാപകപരിശീലനഗവേഷണ-ദേശീയസമിതി, 1963 മുതൽ അധ്യാപകർക്കായി പ്രബന്ധമത്സരം നടത്തിവരുന്നു.
വർഷംതോറും സെപ്റ്റബർ 5-ന് ദേശീയ [[അധ്യാപകദിനം|അധ്യാപകദിനമായി ആചരിക്കുന്നു.
ഈ സംരംഭങ്ങൾ സമൂഹത്തിൽ അധ്യാപകന്റെ പദവി ഉയർത്തുന്നതിനുവേണ്ടി ആവിഷ്കരിച്ചിട്ടുള്ളവയാണ്.
വിദ്യാലയങ്ങളിൽ ആരോഗ്യപരമായ പഠനാന്തരീക്ഷം സൃഷ്ടിക്കുകയും ബാഹ്യവും സാമൂഹികവുമായ പ്രതിലോമശക്തികളിൽ നിന്ന് വിദ്യാഭ്യാസത്തെ ആരോഗ്യപരമായ അന്തരീക്ഷത്തിലേക്ക് മാറ്റുകയും ചെയ്യുന്നതിനും അധ്യാപകപദവിയുടെ മേന്മ വർധിപ്പിക്കേണ്ടതാവശ്യമാണ്.
യു.ജി.സി.യുടെ ശിപാർശകൾ നടപ്പിലാക്കിയത് കലാശാലാധ്യാപകരുടെ പദവി ഉയർത്തുന്നതിന് സഹായകരമായി ഭവിച്ചിട്ടുണ്ട്.
പരിശീലനം ഒരു പ്രൈമറിസ്കൂൾ അധ്യാപകൻ തന്റെ ക്ലാസ്മുറിയിൽ
പണ്ടത്തെ ആചാര്യന്മാർ അസാധാരണധിഷണാശാലികളും ബഹുമുഖപാണ്ഡിത്യമുള്ളവരും സിദ്ധന്മാരുമായിരുന്നതിനാൽ അധ്യാപനയോഗ്യത നേടുന്ന കാര്യം പരിഗണിക്കേണ്ടതായി വന്നിരുന്നില്ല.
കൂടാതെ മനുഷ്യനാർജിച്ചിരുന്ന വിജ്ഞാനത്തിന്റെ സീമകൾക്ക് ഇത്ര വികാസമുണ്ടായിരുന്നില്ല.
ഒരാൾക്ക് അനേകം വിഷയങ്ങളിൽ അവഗാഹം നേടാൻ അത്ര വിഷമമില്ലായിരുന്നു.
അതിനാൽ അധ്യാപകന്റെ യോഗ്യത ഒരു വലിയ പ്രശ്നമായിരുന്നില്ല.
എന്നാൽ വിദ്യാർഥികളുടെ എണ്ണം അനിയന്ത്രിതമായി വർധിക്കുകയും വിജ്ഞാനമണ്ഡലത്തിൽ അഭൂതപൂർവമായ വിസ്ഫോടനം സംഭവിക്കുകയും ചെയ്തതോടെ ഓരോ വിഷയവും അതിൽ പ്രത്യേകം നൈപുണ്യമാർജിച്ചവർതന്നെ പഠിപ്പിക്കേണ്ടതാണെന്ന നില വന്നുചേർന്നു.
അപ്പോൾ ഈ നൈപുണ്യമാർജിക്കൽ അധ്യാപകന്റെ അവശ്യയോഗ്യതയായി പരിഗണിക്കേണ്ടിവന്നു.
വിവിധഘട്ടങ്ങൾക്കനുസരിച്ച് പ്രൈമറി, സെക്കണ്ടറി, സർവകലാശാല എന്നീ തലങ്ങളിലെ അധ്യാപകർക്കുവേണ്ട സാമാന്യ വിദ്യാഭ്യാസ യോഗ്യതകളും പ്രത്യേക യോഗ്യതകളും ഇന്നവയെല്ലാമെന്ന് തിട്ടപ്പെടുത്തി.